
Vaideotsuse kinnitamine
1. Asjaolud ja menetluse käik

Avaliku riigihanke tulemusena (riigihanke viitenumber 164562) sõlmisid Narva Linnavalitsuse Arhitektuuri-ja Linnaplaneerimise Amet (edaspidi Tellija) ja Aktsiaselts Atko Bussiliinid (edaspidi ka Vedaja) 05.10.2015 Narva linna avaliku bussiveo teenindamise lepingu nr 179 (edaspidi ka leping), mille alusel vedaja korraldab Narva linna bussiliinivedu ajavahemikul 01.02.2016 kuni 31.01.2022. 
Narva linna avaliku bussiveo teenindamise lepingu nr 179 punkti 5.1.18 kohaselt on vedaja kohustatud paigaldama bussipeatustesse kehtivad sõiduplaanid ilmastikukindlate infotahvlitega ning tagama teabe kättesaadavuse ja infotahvlite korrasoleku.

03.10.2017. a esitas Narva Linnamajandusamet Aktsiaseltsile ATKO Bussiliinid teate nr 1-7/4107 lepingu rikkumise kohta. 
Teate Lisaks 2 oleva toetussumma vähendamise akti kohaselt rikkus AS ATKO Bussiliinid 05.10.2015 Narva linna avaliku bussiveo teenindamise lepingu nr 179 punkti 5.1.18, nimelt puudusid kehtivad sõiduplaanid kokku 37 bussipeatuses, st vedaja polnud paigaldanud ühtegi alates 01.10.2017 kehtima hakanud sõiduplaani selleks ettenähtud kohta.

Toetussumma vähendamise aktiga kohaldati AS ATKO Bussiliinid suhtes lepingu puntiga 8.8 ettenähtud sanktsiooni lepingu rikkumise eest ja vähendati lepingu alusel Aktseaseltsile ATKO Bussiliinid väljamakstavat toetussummat 3700 euro võrra, s.o 100 eurot iga puuduse kohta.

02.11.2017. a esitas AS Atko Bussiliinid 03.10.2017. a teatega nr 1-7/4107 saadetud toetussumma vähendamise akti peale vaide.

01.12.2017 muudeti toetussumma vähendamise akti, mille tulemusena toetussummat vähendati  3600 euroni võrra.
Vaide kohta tuleb teha vaideotsus (vaideotsuse tekst on lisatud).
2. Õiguslikud alused

Haldusmenetluse seaduse § 73 lg 2 kohaselt, kui haldusakti andnud või toimingu sooritanud haldusorgani üle teenistuslikku järelevalvet teostavat organit ei ole, lahendab vaide haldusakti andnud või toimingu sooritanud haldusorgan.  Kohaliku omavalitsuse korralduse seadus ei näe ette linnavalitsuse üle teenistuslikku järelevalvet teostava organi.
Seoses sellega on Narva Linnavalitsus pädev vaiet lahendama. 

3. Otsus

3.1. Kinnitada AS ATKO Bussiliinid vaide kohta tehtud vaideotsus lisatud redaktsioonis. 

3.2. Volitada linnapead Tarmo Tammiste’t Narva linna nimel allkirjastama vaideotsus.
4. Rakendussätted

4.1.
Narva Linnamajandusametil teha korraldus teatavaks AS-ile ATKO Bussiliinid.

4.2.
Korraldus jõustub seadusega sätestatud korras.

4.3.
Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

